

Årsrapport 2021

Et bilde som inneholder tekst, tak, flere

Automatisk generert beskrivelse

Årsrapporten er behandlet av Horten Menighetsråd og godkjent

Dato: 17.mars 2022

Sak: 16 /22

Leders underskrift: ![Et bilde som inneholder tekst

Automatisk generert beskrivelse]()

Innhold

[HORTEN MENIGHETSRÅD 2021 2](#_Toc98833414)

[Medlemmer 2](#_Toc98833415)

[Overordnet om menighetsåret 2021 2](#_Toc98833416)

[NYTT PROSESJONSKORS I SENTRUMSKIRKEN 2](#_Toc98833417)

[NAMU-NATURLIG MENIGHETSUTVIKLING 3](#_Toc98833418)

[BIBELGRUPPER PÅ FACEBOOK 3](#_Toc98833419)

[FOND/STIFTELSER I HORTEN MENIGHET 3](#_Toc98833420)

[GUDSTJENESTELIV OG KIRKELIGE HANDLINGER 4](#_Toc98833421)

[TROSOPPLÆRING, KONFIRMANTARBEID OG ANNEN UNDERVISING 6](#_Toc98833422)

[Årsrapport Trosopplæringstiltak i 2021 6](#_Toc98833423)

[Årsrapport konfirmantarbeid 2021 8](#_Toc98833424)

[Digitale temakvelder 9](#_Toc98833425)

[JUL PÅ KJV 9](#_Toc98833426)

[KIRKEMUSIKK - ÅRSRAPPORT 2021 10](#_Toc98833427)

[MUSIKK OG DIAKONI 12](#_Toc98833428)

[ÅRSMELDING 2021 DIAKONISEKTOR I HORTEN MENIGHET 14](#_Toc98833429)

[Menighetspleien 15](#_Toc98833430)

[MISJON 16](#_Toc98833431)

[Årsrapport fra misjonsutvalget for 2021 16](#_Toc98833432)

[ØKONOMI 17](#_Toc98833433)

[Regnskapsmessig resultat: 17](#_Toc98833434)

[Avd. 2101 Menighetsråd 17](#_Toc98833435)

[Avd. 2102 Barne- og ungdomsarbeid 17](#_Toc98833436)

[Avd. 2103 Diakon 18](#_Toc98833437)

[REHABILITERING AV HORTEN KIRKE 18](#_Toc98833438)

[ANSATTE PR 31.12.21 18](#_Toc98833439)

# HORTEN MENIGHETSRÅD 2021

## Et bilde som inneholder person, gulv, innendørs, poserer Automatisk generert beskrivelseMedlemmer

Horten menighetsråd

Hilde Nornes Leder

Ellen Langeland Gjerde Nestleder

Bente Aaland Eckhoff Sekretær

Frode Magnar Andersen Sokneprest

Tor Hellmann Brattekværne Medlem

Kjersti Echholt Nilsen Medlem

Jon Erik Halvorsen Medlem

Elisabeth Sæthern Medlem

Nell Gaalaas Hansen Medlem

Bente Hellstrøm Nyseth Permisjon

## Overordnet om menighetsåret 2021

I løpet av 2021 har menighetsrådet behandlet 88 saker. Det har vært arrangert 12 menighetsrådsmøter. 5 av møtene ble avholdt digitalt på Zoom,1 E-postmøte og 6 fysiske møter.

Saker som MR har brukt mye tid på i 2021 er bl.a. «Høring om ny kirkeordning» og ny gudstjenesteordning.

Menighetsrådet takker alle bidragsyterne for gode bidrag til denne årsrapporten. Rapporten viser at det er mye som skjer i menigheten vår, og det er stor bredde i det vi gjør til tross for at 2021 også var et annerledes med både avlysinger og endringer av aktiviteter.

# NYTT PROSESJONSKORS I SENTRUMSKIRKEN

Et bilde som inneholder tekst, tak, flere

Automatisk generert beskrivelseSentrumskirken har vært uten prosesjonskors siden 2018 fordi det gamle gikk i stykker og ikke lot seg reparere. I utgangspunktet skulle det kjøpes inn et masseprodusert kors, men bispedømmekontoret utfordret oss på få laget noe som er helt unikt for Sentrumskirken. Menighetsrådet ga oppgaven til utsmykningskomiteen. Marianne Søraa i komiteen tok utfordringen med å lage et utkast til nytt kors og brukte elementer fra kirkerommet i dette arbeidet. Trekunstneren Anders Bull ble spurt om å ta jobben med å lage korset og det takket han ja til. Motiver fra kirkens glassmalerier, laget av Hans Gerhard Sørensen, er gjenbrukt i det nye korset. I den forbindelse fikk komiteen godkjennelse til bruk fra kunstnerens sønn og BONO, opphavsrettsorganisasjonen for de som skaper visuelle verk. Det var viktig for komiteen at korset skulle passe inn i kirkerommet, både ved bruk av materialer og elementer som var der fra før.

Det er laget en brosjyre som beskriver jobben og tankene bak det nye korset.

Korset var ferdig til bruk i slutten av 2020, og det ble presentert på en Zoomgudstjeneste i januar 2021. Selve innvielsen med kunstneren til stede, var på en gudstjeneste i Sentrumskirken 24.10.

# NAMU-NATURLIG MENIGHETSUTVIKLING

**Arbeidet med naturlig menighetsutvikling og trosspråk kurs**

Horten MR har regelmessig på sine møter arbeidet med utviklingen av Horten menighet.

I 2021 ble dette arbeidet konsentrert rundt det som kalles trosspråk.

«Flere ulike ord kan brukes for å beskrive hvor vi lettest opplever at Gud er nær.

Vi kan bruke ord som kanal, stil, antenne, språk, eller trosspråk., som er antennen din til å oppleve Guds nærhet.»

Vinteren og våren 2021 ble det arrangert et trosspråkskurs over zoom, som MR og staben var sammen om. Dette kurset ble arrangert av NaMu Norge. Høsten 2021 ble det invitert til et tverrkirkelig kurs om trosspråk i Sentrumskirken over 3 kvelder. Kurset hadde god deltagelse og deltagere fra alle menighetene. Også dette kurset ble ledet av NaMu Norge. Det vil i løpet av 2022 ble invitert til smågrupper over det samme temaet.

# BIBELGRUPPER PÅ FACEBOOK

I mai 2020 ble det opprettet 2 bibelgrupper på Facebook med utgangspunkt i Markusevangeliet. Dette var tenkt som en fin måte å ha bibelgrupper på under pandemien. Den ene gruppa fortsatte også gjennom 2021, med ukentige innlegg på Facebook. Gruppa består av 5 medlemmer. I 2021 var gruppa gjennom Lukasevangeliet, Apostlernes gjerninger, Efeserne og avlsuttet året med Filipperne.

# 

# FOND/STIFTELSER I HORTEN MENIGHET

I Horten menighet er det følgende fond og stiftelser:

* Menighetshjemmets Fond
* Horten Normisjon og Horten Menighetsråds stiftelse for fremme av kristne verdier
* Midler etter oppløsning av Eirhild Flademarks Fond.
* Arv fra Sverre Lyngås Dahl til diakoni

Lyngaas-Dahl saldo kr. 456 167

Flademarks kr. saldo kr. 145 965

Menighetshjemmets fond har pr nå ingenting til utdeling fordi fondet har nådd grunnkapitalen

Horten Normisjon og Horten Menighetsråds stiftelse for fremme av kristne verdier vil avslutte stiftelsen første kvartal 2022

Det kan søkes om utdelinger fra fondene/stiftelsene etter nærmere angitte kriterier. Ta kontakt med menighetsrådet for mer informasjon.

# GUDSTJENESTELIV OG KIRKELIGE HANDLINGER

**Prestetjenesten 2021**

Prestetjenesten 2021 ble som 2020 annerledes enn det den vanligvis er.

**Begravelser**

Bisettelser og begravelser gikk som normalt, men med antallsbegrensninger

og i perioder strenge smittevernregler. Flere sørgesamtaler enn vanlig skjedde i Sentrumskirken og færre i hjemmene. – Men samtalenes innhold og form var som vanlig. Det virket også som om både pårørende og folk flest raskt forholdt seg til antallsbegrensningene i seremonien.

Da pandemien kom snakket vi prester om et behov for en større minnesamling for dem som ikke kunne være til stede på seremoniene, men det har vist seg at behovet ikke er til stede for dette. Minnegudstjenesten på nyttårsaften fungerer fremdeles like godt.

**Vielser**

Antall vielser i 2021 var kun 8. Mange vielser ble utsatt til 2022, men det var også eksempler på at noen valgte å gifte seg, fordi smittevernreglene en periode var mindre strenge, eller at de rett og slett kunne gifte seg nå når man ikke måtte gjøre så mye ut av det.

**Dåp**

|  |  |  |  |  |  |
| --- | --- | --- | --- | --- | --- |
| **År** | **Borre** | **Horten** | **Nykirke** | **Åsgårdstrand** | **Totalt** |
| 2018 | 29 | 38 | 8 | 11 | 86 |
| 2019 | 30 | 31 | 3 | 7 | 71 |
| 2020 | 18 | 43 | 5 | 10 | 76 |
| 2021 | 18 | 49 | 4 | 7 | 78 |

Antall dåp i 2021 var 49 som er høyere enn tidligere år. Det kan se ut som om dette har to hovedgrunner. Dåp ble igjen ett viktig samlingspunkt for familien i en tid hvor det sosiale liv var sterkt begrenset. De korte enkle dåpsgudstjenestene (30 min) fungerte svært godt for dåpsfamiliene. Vi fikk mange tilbakemeldinger på dette.

**Gudstjenester**

Gudstjenestelivet ble svært annerledes og begrenset i 2021.

Det var langt færre hovedgudstjenester enn vanlig, men flere dåpsgudstjenester enn vanlig.

Det ble gjennomført 6 konfirmasjonsgudstjenester etter mye fram og tilbake pga. smittevernregler. Gudstjenestene i julen ble gjennomført som vanlig, med digital påmelding.

Erfaringene gjennom de to siste årene kan tyde på at det muligens med påmelding blir noen færre som kommer til gudstjeneste. Det har gjennom 2021 også vært 10 digitale gudstjenester med ett oppmøte på 1168 mennesker.

Erfaringene er at god lyd er svært viktig for at gudstjenestene skal fungere. De bør også være kortere enn en vanlig gudstjenestene. Vi ser også at noen «nye» har vært med på disse digitale gudstjenestene. Gudstjenester på zoom fungerte også godt.

**Menighetsdag**

Horte MR vedtok i 2021 og starte opp med menighetsdager. Målet er både å nå nye og skape gode fellesskap. Dagen (søndag), begynner med en enkel gudstjeneste som også sendes digitalt. Etter gudstjenesten er det en sosial samling som varieres fra gang til gang. Det er oppnevnt en arbeidsgruppe for menighetsdagen, men tiltaket kom ikke i gang i 2021.

**Hva har vi lært**

2021 har igjen minnet oss om hvor viktig møtet med mennesker er. - Sted, tid og rom hvor vi ser hverandre og hvor de gode samtalene skapes. De enkle dåpsgudstjenestene ble et slikt sted, og de mange samtalene knyttet opp til kirkelige handlinger. I tillegg også planlagte eller samtaler som skjedde tilfeldig. De digitale gudstjenestene lærte oss også at det er flere som gjerne vil komme til gudstjenestene, men at det å møte opp i et kirkerom blir for vanskelig. Det er viktig at vi ikke glemmer denne gruppen når vi nå igjen kan møtes som normalt.

**HORTEN SOKN 2013 - 2021**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Måltall** | **2014** | **2015** | **2016** | **2017** | **2018** | **2019** | **2020** | **2021** |
| Folkemengde | 15951 | 16400 | 16408 | 16462 | 16382 |  |  |  |
| Medl. i DNK | 10961 | 10817 | 10563 | 10455 | 10326 |  |  |  |
| Medl. og tilhørige i DNK | 11460 | 11281 | 11013 | 10903 | 10752 | Utgått | Utgått | utgått |
| Innmeldinger | 3 | 13 | 12 | 5 | 8 |  | 4 |  |
| Utmeldinger | 60 | 74 | 170 | 54 | 37 |  |  |  |
| Dåpshandlinger | 88 | 67 | 75 | 62 | 38 | 43 | 16 | 49 |
| Døpte bosatt i soknet | 70 | 53 | 50 | 41 | 24 | 32 | 41 | 49 |
| Kirkelige vigsler | 21 | 25 | 27 | 18 | 22 | 16 | 7 | 8 |
| Gravferder | 100 | 100 | 100 | 145 | 112 | 129 | 121 | 132 |
| Konfirmerte | 98 | 94 | 76 | 73 | 88 | 78 | 63 | 46 |
| Gudstjenester søn-helligdag | 84 | 87 | 87 | 78 | 95 | 94 | 75 | 72 |
| Deltakere | 10714 | 9770 | 9276 | 9051 | 13307\* | 8151 | 3449 | 2557 |
| Gudstjenester ikke søn-helligdag | 25 | 24 | 23 | 29 | 8 | 15 | 13 | 7 |
| Deltakere | 1684 | 2290 | 2195 | 2423 | 575 | 1073 | 306 | 385 |
| Skole/barnehage-gustjenester | 3 | 5 | 5 | 3 | 4 | 3 | 0 | 0 |
| Deltakere | 881 | 1100 | 1207 | 624 | 576 | 490 | 0 | 0 |
| Julaftengudstj. | 5 | 5 | 6 | 6 | 6 | 5 | 4 | 4 |
| Deltakere | 1214 | 1109 | 1176 | 1328 | 958 | 1137 | 170 | 190 |
| Sjelesorgsamt. |  |  | 84 | 94 | 51 | 254 | 34 | Utgått |
| Deltakere på konsert/kulturarr. | 4606 | 4514 | 3490 | 5517 | 3759 | 3761 | 876 | 1684 |
| Dager med åpen kirke |  |  | 3 | 11 | 8 | 8 | 18 | 1 |
| Antall frivillige | 85 | 60 | 60 | 96 | 121 | 147 |  | 112 |
| Kollekt totalsum | 333869 | 295583 | 300393 | 355977 | 387258 | 341562 |  | 225531 |
| Kollekt egen virksomhet | 120795 | 95210 | 138831 | 155300 | 131244 | 114509 |  | 85445 |

\* = feilrapportering i 2018

# TROSOPPLÆRING, KONFIRMANTARBEID OG ANNEN UNDERVISING

## Årsrapport Trosopplæringstiltak i 2021

Dåp

Tema går ut på ågi foreldrene/foresatte rom for erfaringer rundt fødsel og spedbarnstid, og gi dem forståelse av at kirken kanvære en medspiller i foreldrerollen. Prestene går igjennom dåpsbefalingen, dåpsliturgien, Jesu forhold til barna og trosbekjennelsen. Sanger: "Kjære Gud, jeg har det godt" og dåpssalmen som skal brukes i gudstjenesten.

Dåpssamtalene skjer hovedsakelig i hjemmet. Det utgis informasjonsfolder, og fadderhilsen

deles ut i samtalen. Dåpsklut og dåpslys gis som gave på dåpsdagen. 49 døpte.

|  |  |  |  |
| --- | --- | --- | --- |
| **NAVN** | **ANTALL BARN** | **ANTALL FRIVILLIGE** | **KOMMENTAR** |
| **Tårnagenthelg.** | 23 | 0 | Digital samling pga koronaregler. Felles for alle menighetene. For 9-åringer (3.klassinger) |
| **1-årshilsen.** | 35 | 0 | Brev med aftenbønnplakat sendes alle 1-åringer i posten. |
| **Tweens 9-13 år** | 31 | 2 | Overraskende mange barn kom på Tweens på høsthalvåret. Vi hadde for få frivillige, så det ble noe kaos innimellom.  Barna skal kunne ha et trygt sted å være etter skoletid (annenhver onsdag). Bli kjent med andre barn og de  ansatte og frivillige som jobber med Tweens. Etterhvert få kjennskap til kirken og troen. |
| **Barnekorprosjekt 7.9-åringer.** | - | - | Prosjektkor med LIN D ble avlyst. Korona startet da. Felles med Borre, Åsgårdstrand og Nykirke. |
| **4-årssamlinger.** | - | - | Samlingene ble avlyst pga koronaregler. Vanligvis middagsservering, bibelfortelling, andakt og lek. |
| **4-årsbokutdeling og høsttakkefest.** | 6 | 0 | Høsttakkefest med utdeling av 4- og 6-årsbok. De som ikke kom og fikk 4-årsbok fikk den i postkassa. |
| **Kirkekino 6-åringer.** | 7 | 0 | «Lea Mus» og fortellingen om Sauen som ble funnet |
| **«Helt førsteklasses»**  **6-årsboka** | - | - | Vanligvis en lørdagssamling, men kun en påmeldt, derfor avlyst. 6-åringene ble derfor invitert sammen med 4-åringene til høsttakkefest. |
| **Kirkerotteteater**  **5-åringer.** | 5 femåringer | 0 | Det kom totalt ca. 40 personer til teater i Sentrumskirken. Borre, Åsgårdstrand og Nykirke sine 5-åringer var også invitert. |
| **Helligtrekongersfest.** | - | 0 | Åpent for alle. Vi inviterer ikke lenger 7/8-åringer, da det var dårlig oppmøte. Familiegudstjeneste med forestillingen "Noen daler ned i skjul" ved Kattas figurteater. |
| **LysVåken.** | 15 | 3 | Fellesarrangement med Borre for 11-åringer, med overnatting i Horten kirke. Gudstjenesten var flott, og barna deltok fint. 15 barn totalt. |
| **Minifest/Småbarnssang.** Inviterte til minifest siste gang for småbarnssangen. Fint å slå sammen disse tiltakene, og koselig  adventssamling. Fint å knytte opp mot høytid. | 2 | 2 | Middag for barnefamilier. Lek og bibelfortelling m/rekvisitter/konkreter: krybbefigurer fra julekrybben. De må  være så solide at barna kan se og kjenne på dem. Avslutning med fadervår og velsignelsen. Utdeling av "Bibelboka mi" |
| **Babysang** | 12 | 0 | Babysang på Borre menighetshus som fellestiltak for alle menighetene. Godt oppmøte. Flere pappaer var også med. |
| **Andre samlinger:** |  |  |  |
| **Treffpunkt** | 7 | 5 | Samlinger for 7.-10. klassinger annenhver fredag. Det byttes på å være i Sentrumskirken, Inspire og Arken |
| **Robotix** | 4 | 2 | Legoklubb med programmering i Sentrumskirken med for 5.klasse og oppover. Annenhver tirdag. |

Et bilde som inneholder innendørs, vegg, gulv, person

Automatisk generert beskrivelse

Et bilde som inneholder tekst, person, innendørs, musikk

Automatisk generert beskrivelse

## Årsrapport konfirmantarbeid 2021

Høsten 2021 ble 47 ungdommer konfirmert i Horten kirke og i Løvøy kapell.

Konfirmantåret ble preget av smittevernregler og nedstengning, og vi fikk ikke gjennomført alt vi hadde planlagt. Leiren, som var planlagt i april, ble avlyst. Vi hadde i stedet en dagssamling i Borreparken i juni med leker, pizza og diverse aktiviteter. Konfirmasjonene ble besluttet å utsette fra mai til aug/sept, og ble gjennomført i Horten kirke 21.8, 22.8, 28.8 og 29.8 samt i Løvøy kapell 4.9.

Undervisningen ble gjennomført så sant smittevernreglene tillot det, og konfirmantene var inndelt i 4 grupper – to undervisningsgrupper og to kinogrupper. Kinokonfirmant var et nytt tilbud dette året, og det ble kjøpt inn lydutstyr som er i ungdomssalen. Forsker ved UIA Ingvild Thu fulgte konfirmantene gjennom året. Hun forsker på bruk av film i konfirmantundervisningen.

Konfirmantene fikk ikke deltatt på alle gudstjenester som de skulle på grunn av smittevernregler. Fasteaksjonen ble digital.

Siden dette kullet ikke fikk dra på leir, inviterte vi dem med på konfirmantleiren til årets kull. Det var ingen deltakere fra 2021-kullet.

Lise Horn

## Digitale temakvelder

I januar 2021 hvor de fleste av oss stort sett bare var hjemme, inviterte staben og menighetsrådet til digitale tema kvelder med tema «Gudstjenesten – *et drama om Gud og vårt liv»*

Det var 5 samlinger der man gikk gjennom gudstjenesten fra start til slutt. Opplegget brukes på konfirmanter, men ble gjort om for å passe en voksen målgruppe. Her ble vi kjent med gudstjenesten på en ny og spennende måte, med fokus på bibelhistorie og kirkehistorie, kirkerommets betydning, symboler og sammenligning med kulturhistorie og samtidskultur. Det var mellom 15-20 deltakere hver gang.

Kurset ble ledet av undervisningsleder Thomas Erlandsen og kapellan Lise Horn. 

# JUL PÅ KJV

Etter 2 år med pandemi og avlysning av Jul på KJV var det endelig mulighet til å arrangere dette igjen. Horten menighet stilte med den flotte stallen sin, og mange frivillge stilte opp og kledde seg ut som personer fra Juleevangeliet. Det var flerstemt sang foran stallen og folk kunne møte både engler og vise menn rundt på julemarkedet.



Nytt av året var at vi hadde et lykkehjul. Det var gratis å spille, men vi oppfordret folk til å gi en gave til Kirkens bymisjon, Blå Kors eller Frelsesarmeen. Det trakk mange, både unge og gamle til stallen.

I løpet av helga hørte at mange sa at « Det er jo dette som er jul».

# KIRKEMUSIKK - ÅRSRAPPORT 2021

**Ansatte i kirkemusikksektoren pr 31.12.21:**

Åse Igland Berg kantor 100 %

Marianne Søraa organist 60 % (Herav 20 % i Borre)

Svært hyggelig er det at nye ansatte er kommet til i Borre/Åsgårdstrand og Nykirke/Skoppum. Nå er vi en god faggruppe som kan spille på hverandre.

**Pandemien preger oss fortsatt**

Coronapandemien og renovering av Horten kirke har preget det kirkemusikalske arbeidet i menigheten vår også i 2021. Man har likevel klart å opprettholde et visst aktivitetsnivå, nå som vi vet mer om hvordan vi kan drive kirke i pandemitiden. Mens det første pandemiåret var preget av mye digitale gudstjenester og konserter, har man i 2021 mer forsøkt å holde ting i gang på en mer normal måte, men med begrenset antall mennesker til stede. Tross alt kan lite erstatte det å kunne møtes, og særlig det musikalske lider veldig når det må sendes via internettet.

**Kirkene og orglene**

Frem til sommeren 2021 var Horten kirke stengt, og det var stor lykke da vi endelig kunne få sette oss ved orgelkrakken der igjen etter mer enn et års fravær. Det var en viss bekymring for om den tildekking som var gjort av orgelet ikke hadde gjort jobben, da vi oppdaget et tynt støvlag lå over hele spillepult og inni orgelet. Men etter noen undersøkelser av orgelstemmeren, samt en grundig, men forsiktig nedvask fant vi ut at ingen skade var skjedd. Det vi faktisk oppdaget var at etter oppussingen var akustikken blitt enda bedre!! Rett før jul fikk vi også ekstra belysning på galleri i Horten kirke, og det blir veldig bra både for musikere og solister. Orgelet i Løvøy har dessverre måttet lide dette året av at oppvarmingssystemet i Løvøy kapell har vært ute av drift. Uten noen grunnvarme blir det høy fuktighet i det rommet, selv på sommeren. Vi opplevde derfor at orgelet raskt ble ustemt, og i en periode ble det til og med oppdaget antydning til mugg på tangentene. Heldigvis skal dette problemet bli fikset denne våren.

**Horten kirkekor fortsetter utviklingen**

Med fare for å gjenta meg selv; det er en sann glede å være vitne til den utvikling Horten kirkekor har hatt de siste åra. Selv i et år som 2021 med store begrensinger for korvirksomhet, har koret utviklet seg, fått flere medlemmer og oppført flere konserter. Med angsten for coronautbrudd i koret langt fremme i bevisstheten, har vi også i år hatt øvelser med strenge restriksjoner, bla kortere øvelser, ingen pause og 2 meter mellom hver sanger. Noe nytt som ble prøvd på vinteren i fjor da Norge var nedstengt frem til påske, var digitale korøvelser på Zoom. Det satt litt langt inne å gjøre dette, men det var tross alt mye bedre enn å ikke ha øvelser overhodet. Zoom var velegnet til innøving av sanger, notekurs og lytting. Men å synge sammen var helt umulig. Men som en måte å holde spiriten oppe på var det veldig fint.

Også i 2021 har koret blitt brukt en del som «backingkor», denne gang for Hege Bålsrød på hennes nye CD-prosjekt. Konserten kunne gjennomføres ganske som normalt i juni. I september hadde vi en slags gjenåpningskonsert/salmekveld etter pandemi og kirkestengning som vi kalte «Ja vi elsker salmer». Dette konseptet ønsker vi å ta med oss også til kirken i regionen. Videre har koret jobbet med en del klassisk kirkemusikk, bla Messe Breve som ble oppført på en kveldsgudstjeneste på høsten, og sist men ikke minst oppføring av Hallelujakoret fra Händels Messias på julekonserten. Dette var et stort høydepunkt i korets historie faktisk, det må jeg bare få si. Og det var utrolig heldig at vår julekonsert fikk bli gjennomført, uten så mange begrensninger. Ikke alle andre var like heldige og måtte avlyse.

**Sommerandaktene på Løvøya**

Disse hadde i år en litt alternativ form, i og med at de aller fleste av disse ble gjennomført utendørs utenfor Løvøy kapell da ikke var plass innendørs pga. restriksjonene. Vi brukte lydanlegget til Musikk og Diakoni og dette fungerte meget godt. En trofast gjeng søker til disse sommerandaktene, flinke unge musikere deltok også i år ti stor glede.

**Arbeidet med innføring ny gudstjenesteliturgi**

I 2021 har man startet innføring av den nye gudstjenestelitugien. De tre alternative seriene for gudstjenestemusikk er blitt presentert for menighetsrådet, og Allmenn serie 2 har blitt tatt inn som alternativ serie på kveldsgudstjenester og ungdomsmesser (evt. temagudstjenester). Den vanlige serien fortsetter i Høymessene kl. 11. Dette er et felles vedtak for alle menighetene i Fellesrådet. Musikken til allmenn serie 2 er allerede brukt på noen kveldsgudstjenester.

Vi fortsetter også med å bruke Bibelske salmer i gudstjenestene. Dette har vært fint i Pandemitiden, da vi har kunnet gi små grupper av koret og andre frivillige sangoppgaver i gudstjenestene.

**Korvirksomhet**

Knøttesing er et barnekor i regi av KFUK/M som ledes av kantor Åse Igland Berg og Henrik Berg på frivillig basis. Men barnekoret har innstilt sin aktivitet i hele 2021 pga. Corona.

Horten kirkekor ledes av kantor Åse Igland Berg. Koret er et blandakor med 22 medlemmer, flest kvinnestemmer.

Kvinnetetten er en sanggruppe bestående av fem kvinnelige ansatte fra staben i Horten menighet. Kvinnetetten har kunnet holde i gang sin aktivitet pga. sin begrensede størrelse.

**Utvalg og komiteer i kirkemusikksektoren  
*Kirkemusikalsk utvalg*** Kantor Åse Igland Berg er sekretær/leder for kirkemusikalsk utvalg. Utvalget jobber med eksisterende arrangementer og nye tiltak på konsertsektoren. Det har vært begrenset møtevirksomhet i komiteen dette året.

***Flygelkomiteen*** Kantor Åse Igland Berg er sekretær/leder for flygelkomiteen. Utvalget jobber med å skaffe et nytt Steinway D-flygel til Horten kirke. Komiteen ble opprettet i 2020 og har mange av sine medlemmer fra Kirkemusikalsk utvalg. Innsamlingsarbeidet gikk tregt frem til rett før jo da to søknader ble innvilget med til sammen 600000 kr.

**Oppsummering**

I år har vi lært å leve med uforutsigbarheten fra pandemien. Det må innrømmes at det har tatt vekk noe av initiativet til å satse på store ting. Mye av det vi har gjort har vi måttet gjøre på en annen måte, kanskje flytte ting utendørs, eller spille det inn digitalt, finne på nødløsninger. Men vi har stort sett hele tiden hatt et tilbud til de som ønsker det.

Derfor er det kanskje i år en seier i seg selv at vi tross alt har klart å holde det meste i gang, og dette var kanskje året for de mange små høydepunkt! Selv små ting kan være store høydepunkt for den enkelte i et pandemiår.

Årsrapport for 2021 skrevet av kantor Åse Igland Berg 12/1-22

Et bilde som inneholder tekst, vektorgrafikk

Automatisk generert beskrivelse

# MUSIKK OG DIAKONI

1. februar 2021 ble Musikk og Diakoni som prosjekt historie. Da var de 4 prosjektårene over. Styret ble avviklet 17.september 2021.

Selv om mange hadde jobbet for å kunne fortsette det viktige arbeidet, fantes det ikke midler til det da. Selv om det ikke fantes midler eller var avsatt tid til dette, holdt vi likevel hjulene i gang med noen besøk, når pandemien og restriksjonene ga oss anledningen til det. Imens jobbet prester og menighetsråd for å få til en avtale om en fast 20% stilling for å sikre 5 år til med Musikk og Diakoni. Dette kom i orden ved at alle menighetsrådene i Horten kirkelige fellesråd gikk inn for å sette av penger til lønnsmidler og Marianne Søraa tiltrådte denne stillingen 16. august 2021.

30. september hadde Diakon Anne Karine Jordsmyr sin siste arbeidsdag og gikk av med pensjon. Anne Karine og Marianne har siden starten i 2017 jobbet tett sammen og har bygd opp et godt samarbeid med sykehjem, bofellesskap, dagsenter og Paulsen buss. Diakonstillingen ble dessverre stående vakant og ny diakon ventes ikke før april/mai 2022. Marianne har fått «låne» 20% av den stillingen for å kunne ta over arbeidsoppgavene som Anne Karine har hatt innen Musikk og Diakoni fram til ny diakon er på plass.

Ansatte og frivillige har sagt seg villige til å være med Marianne ut på sangstund og andakt, noe som er til stor hjelp. Det er krevende å være både musiker og andaktsholder samtidig.

Året 2021 har i stor grad vært lik 2020 med få besøk og konserter, men vi er svært glade for det vi har fått lov til å gjennomføre. Prestene i Borre har tidligere hatt andakter på Borre og Åsgårdstrand sykehjem sammen med deres egne kirkemusikere, men nå er Musikk og Diakoni trukket inn også der slik at Marianne er med som fast musikant. Sangstunder og gudstjenester i Horten sokn er fordelt mellom sokneprest Frode Magnar Andersen og kapellan Lise Horn.

ARRANGEMENT

Vi har holdt 12 andakter i løpet av året og disse er fordelt på Indre Havn sykehjem, Åsgårdstrand sykehjem og Borre sykehjem. 1 gudstjeneste ved Indre Havn sykehjem og 1 adventsgudstjeneste ved Braarudtoppen.

På ettermiddagstid har vi hatt 5 sangstunder ved Åsgata bofellesskap og ved Braarudtoppen.

15 besøk hos dagsenteret Edvard ved Åsgårdstrand sykehjem, Indre Havn og Maiastua på Nykirke. Ved slike besøk tar vi gjerne del i aktivitetene de har på dagsenteret, det seg være å gå tur, spille spill, prate, drikke kaffe og selvfølgelig synge sammen.

I år fikk vi heldigvis gjennomført den store julekonserten. Her stilte Paulsen buss opp med 12 busser som fraktet 137 brukere, beboere og ansatte til og fra Horten kirke. Anne Karine holdt andakt, Kvinnetetten sang, Tora Therese Wærvågen på fiolin var gjestesolist. Aktivitør ved sykehjemmene, Birgitte Arntzen, hadde på forhånd gjort en flott jobb med koordineringen av transport, rekkefølge og plassering i kirken.



23. november arrangerte vi en Fellesskapskveld for hele menigheten. Musikk og Diakoni har alltid hatt et utadrettet blikk og hatt fokus på å nå ut til de som ikke kommer seg til kirken, men denne gangen ville vi invitere til en hyggelig stund i Sentrumskirken. På programmet var det fellessang, solosang ved Merete Sortland, sang ved Kvinnetetten, presentasjon og resultater av prosjektet Musikk og Diakoni, bilder fra konserter gjennom årenes løp, video fra julekonserten 2018 og servering av kveldsmat. Bjørg Christoffersen fra Edvard fortalte litt om hennes og deres opplevelse av hva musikk kan gjøre med mennesker som har fått en demenssykdom.

Alle menighetsrådene var spesielt invitert. I underkant av 40 fremmøtte.

VENNEKLUBBEN

I Venneklubben har det ikke vært aktivitet siden 2020 grunnet pandemien. Det kom sjelden noen nye innom, og vi konkluderte med at det ville bli vanskelig å starte opp Venneklubben igjen etter så lang tid. Vi ønsket i alle fall å avslutte med stil og inviterte alle til en avslutning med et trylleshow og tryllekunstneren MagiCurty. Det kom mange, også noen nye, og både ungdommene og voksne storkoste seg med trylleriene. Etterpå var det servering av pizza og brus.

Mange syntes det var veldig trist at Venneklubben skulle legges ned da dette er et viktig møtepunkt både for alle involverte. Det er et inderlig ønske om at Venneklubben må bestå, så vi vil ta dette til etterretning.

ØKONOMI

Pengene som er satt av til Musikk og Diakoni dekker kun lønnsmidler. For å kunne gjennomføre Fellesskapskvelden og Julekonserten måtte vi søke om midler på egen hånd. Vi er avhengige av at lokale foreninger, legater og fond er villige til å støtte oss for at vi skal kunne tilby arrangementer utenom de faste andaktene og sangstundene, gjøre innkjøp av utstyr og ha vedlikehold av instrumenter. Slik vil det også være i årene som kommer.

# ÅRSMELDING 2021 DIAKONISEKTOR I HORTEN MENIGHET

Året 2021 ble nok et annerledes år for diakonen i Horten menighet. Pandemien gjorde fortsatt sitt til at jeg ikke kunne utøve tjenesten slik jeg ønsket og som ville vært mulig i normale tider. Det har fortsatt vært strenge begrensninger på den utadrettete virksomheten. Dette har vært mest merkbart i forhold til institusjonstjenesten og besøk på dagsentrene. Sammen med organist Marianne ble det allikevel mulig å ha noen sangstunder på dagsenter på Indre Havn sykehjem og i Åsgårdstrand; dette var veldig hyggelig. Det var også flott å kunne ha gudstjeneste julaften på Indre Havn sykehjem.

Heldigvis var det perioder i 2021 hvor restriksjonene ikke var så strenge, og de ble benyttet til å ha hyggetreff på Sjømilitære Samfund. Se egen rapport for menighetspleien.

Det har også vært mulig å møte mennesker til samtale; noe som har vært utrolig flott og verdfullt for diakontjenesten. Statistikken viser 188 samtaler, enten på kontoret eller ved hjemmebesøk. Det har også vært en del telefonsamtaler. Det har vært flott å delta på gudstjenester som medliturg, og jeg har også hatt begravelser/bisettelser dette året.

Diakonen har i flere år hatt en kurskveld på Pårørendeskolen i Horten kommune, med tema sorg og tap. Det er demenskoordinator som er ansvarlig for dette kurset. Dette ble også gjennomført høsten 2021.

Mye av tiden ble brukt til å forberede meg på å slutte som diakon i Horten. Det ble mye rydding både i bokhyller og på PC. Men, det var vel den mentale ryddingen som krevde mest. Selv om jeg hadde bestemt meg i god tid på forhånd, erfarte jeg at det var veldig rart å skulle slutte etter 36 år som diakon; hvorav de 29 siste årene her i Horten. Det er en del oppgaver jeg så frem til å ikke lenger ha ansvar for, men det som ble det mest vanskelige var jo å avslutte mange, gode relasjoner. Når jeg ser tilbake på disse årene, er det ganske mange mennesker jeg på en eller annen måte har møtt, og alle møtene har vært med på å berike mitt liv.

Søndag 26.september ble det holdt avskjedsgudstjeneste med kirkekaffe i Horten kirke. En **STOR TAKK** til menighetsråd, fellesråd, stab, menighetspleien og alle som på ulike måter bidro til at dette ble en minnerik, vemodig, rørende og **FLOTT DAG** for meg (og Pål). Jeg er utrolig takknemlig for alle årene som diakon i Horten. Det er alltid blitt gitt meg en stor frihet slik at jeg har kunnet utøve min tjeneste ut fra de evner og ressurser jeg har, og de oppgavene som jeg synes har vært viktige. Jeg ser frem til å fortsette min diakonale tjeneste; nå som en av de mange frivillige i Horten menighet.

Horten 09.02.2022

Anne Karine Jordsmyr

# Menighetspleien

I fjor skrev vi som innledning til årsrapporten: «Det blir en helt uvanlig årsrapport for 2020. Grunnen til dette er at koronapandemien inntog Norge i mars, og fra den tid ble hele Norge «stengt ned».

Hvem som skulle tro at dette også skulle gjelde for rapporten som skal skrives for 2021?

Styret har planlagt sin virksomhet ut fra «normale tider», men mye av det som vi planla, måtte avlyses. Men, vi har hele tiden arbeidet ut fra den tanken om at det er bedre å planlegge, for så å avlyse, enn å bare sitte å vente og se hva som skjer.

Det har ikke vært avholdt årsmøte i 2021. Det betyr at styret som ble valgt på årsmøte 2020 er blitt sittende. De har sagt seg villig til å sitte i styret inntil nytt årsmøte blir avholdt; forhåpentligvis så tidlig som mulig i 2022.

**Styrets sammensetning:**

**Faste medlemmer:** Randi Meisdal Kvam, Liv Johansen, Sidsel Christensen, Liv Holm Jørgensen, Kjersti Echholt Nilsen (repr. Fra Horten MR), sokneprest Frode Magnar Andersen, diakon Anne Karine Jordsmyr.

**Varamedlemmer:** Else Marie Nilsen, Karin Nærsnes

**STYRETS VIRKSOMHET:**

Det er blitt holdt 4 styremøter hvor styret har vært samlet. På disse styremøtene har 25 saker blitt behandlet. Da det ikke var mulig å ha fysiske styremøter, foregikk kontakten via e-post.

Medlemmer: I 2021 har det ikke vært årsmøte, og det har heller ikke vært innbetaling av kontingent. Dette håper vi skal være mulig igjen i 2022.

**HYGGETREFF:**

På grunn av pandemien var det ikke mulig å gjennomføre hyggetreff 1.halvdel av 2021 slik vi hadde planlagt. For å holde en viss kontakt med de som deltar på treffet, ble det sendt ut et brev fra styret både til påske og før sommeren.

Etter sommeren, ble det heldigvis mulig å invitere til hyggetreff igjen, og styret er utrolig takknemlig for at vi fortsatt kunne ha dette på Sjømilitære Samfund. Vi planla treff en gang i måneden frem til jul. Det var også inngått avtale med Paulsen Buss som sørget for busstransport fra Sentrumskirken; noe som flere benyttet seg av. Hyggetreffet 23.august, 20.september, 18.oktober og 15.november samlet 65- 70 personer hver gang. Samlingen vi hadde planlagt i desember måtte dessverre avlyses på grunn av strengere restriksjoner i forbindelse med pandemien.

**UTDELINGER:**

**STØTTE TIL KONSERT.**

Styret vedtok på sitt møte i november å bevilge penger til Allehelgenkonsert i Horten kapell. Det gis et fast beløp til dette formålet for de neste 5 årene.

**BIDRAG TIL JUL**

I 2021 var det ekstra mange som søkte om økonomisk hjelp i forbindelse med julen. Styret mottok 37 søknader, og alle fikk innvilget sin søknad. Beløpet vi ga den enkelte søker, varierte ut fra behov og hvor mange søknaden gjaldt for. Vi er svært glade for å kunne gi denne håndsrekning og vi vet det betyr svært mye for de som mottar pengene.

**BLOMSTER**

Vi fulgte vår tradisjon og delte ut blomster til påske. Vi er svært takknemlig for det samarbeidet vi har med hjemmetjenesten i Horten kommune som distribuerer blomstene for oss.

Horten 28.01.2022

Anne Karine Jordsmyr

# 

# MISJON

## Årsrapport fra misjonsutvalget for 2021

Vi fortsatte med misjonsprosjekt vårt for Normisjon, «Pionerarbeid i Senegal», også i 2021. Misjonsutvalget har bestått av Anne-Cathrine Menes Ulvund, Sissel Vea Eggen og Eldrid Folkeson. Eldrid Folkeson ga seg i misjonsutvalget etter mange år og vi takke henne for den jobben hun har gjort. Det har blitt tatt opp offer til prosjektet og kommet inn 7.372 kr

# ØKONOMI

## Regnskapsmessig resultat:

|  |  |  |
| --- | --- | --- |
|  | **2020** | **2021** |
| Avdeling 2101 – Menighetsråd | Kr. 26 318 (mindreforbruk) | Kr. 46 045 (mindreforbruk) |
| Avdeling 2101 – Kateket | Kr. 43 295 (mindreforbruk) | Kr. 14 603 (mindreforbruk) |
| Avdeling 2103 - Diakoni | Kr. 12 004 (mindreforbruk) | Kr. - 10 817 (merforbruk) |
| **Sum resultat** | **Kr. 81 617 (mindreforbruk)** | **Kr. 49 831 (mindreforbruk)** |

**Kommentarer:**

Det er ført driftsregnskap for 3 avdelinger. Årsregnskapet for 2021 viser et samlet mindreforbruk   
på kr. 49 831.

## Avd. 2101 Menighetsråd

Resultatet for avdeling 2101 viser et mindreforbruk i 2021 på kr. 46 045.

Driftsinntektene er på kr. 364 532, en økning på kr. 38 994 i forhold til året før. Det er også kr. 84 523 mer i forhold til budsjettert. Dette skyldes økt driftstilskuddet fra Fellesrådet og en økning i offer på slutten av året. Driftstilskuddet fra Fellesrådet er på kr. 101 009 i 2021. (Totalt kr. 116 009)

Driftsutgiftene er på kr. 369 562. Dette er en økning på kr. 78 326 i forhold til året før og kr. 33 791 høyere enn budsjettert. Honorarer på til sammen kr. 73 948 er likt som i fjor, men ligger kr. 41 098 høyere enn budsjett. Det er kjøpt inventar og utstyr for kr. 49 432. Dette gjelder i hovedsak lyskasser og prosesjonskors. Lyskasser er dekket inn med kr. 21 600 fra bundet driftsfond utsmykking Horten kirke.

Bokførte renteinntekter på kr 4 713.- er lavere enn budsjettert på grunn av det lave rentenivået i 2021.

Henviser til vedlegg 3 for avdeligsregnskap.

## Avd. 2102 Barne- og ungdomsarbeid

Resultatet for avdeling 2102 viser et mindreforbruk i 2021 på kr. 14 603.   
Dette skyldes i hovedsak overføring fra avdeling 2101 og bruk av disposisjonsfond.

Driftsinntektene er på kr. 107 390, en økning på kr. 33 215 i forhold til året før. Det er kr. 1 390 høyere enn budsjettert for 2021.

Driftsutgiftene er på kr. 135 787, som er kr. 13 213 lavere enn budsjettert. Dette skyldes mindre konfirmantarbeid grunnet covid-19 pandemien. Husleieutgiftene til Stiftelsen Sentrumskirken på kr 20.000.- er bokført.

Kostnader til konfirmantleir er dekket inn med kr. 43 000 fra disposisjonsfondet kateket. Dette er mindreforbruket fra 2020 hvor det ikke ble anledning for å arrangere leir. Kostnadene til leir 2021 ble stor grunnet sykdom blant våre ledere og vi måtte leie dette inn fra leirarrangør.

Kostnader til konfirmantleir er dekket inn med kr. 43 000 fra disposisjonsfondet kateket. Dette er mindreforbruket fra 2020 hvor det ikke ble anledning for å arrangere leir. Kostnadene til leir 2021 ble stor grunnet sykdom blant våre ledere og vi måtte leie dette inn fra leirarrangør.

## Avd. 2103 Diakon

Resultatet for avdeling 2103 viser et merforbruk i 2021 på kr. 10 817.

Inntekter består av offer og interne overføringer. Merforbruket skyldes fellesskapskvelden i desember med buss fra dagavdelingen til Horten kirke.

Kollekt i 2021:  
Kollekt total sum: 258 026,-  
Kollekt egen virksomhet: 109 234,-

# REHABILITERING AV HORTEN KIRKE

Restaurering av korparitet i Horten kirke og utbedringer av utvendig tak på prestesakristiet.

I juni 2021 ble Horten kirke igjen tatt i bruk etter lengre tids nedstenging. I flere måneder hadde det blitt utført omfattende innvendige utbedringer av kirkens korparti. Gulvet i fremre del av kirken og i koret hadde blitt sanert og gjenoppbygd. Gulvet, veggene, rammene rundt vinduene og taket ble malt og fikk tilbake sine opprinnelige farger fra 1855.

Det gjenstår fortsatt en del arbeid knyttet til fuktproblematikk fra utsiden av bygget og inn i veggene i koret, i forbindelse med vinduene på utsiden og i forbindelse med blendet vindu i bakkant av alteret. Det gjenstår å male ferdig taket i koret innvendig.

Høsten 2021 ble det oppdaget lekkasjer innvendig i prestesakristiet. Det ble satt i gang utbedringer av utvendig tak. Arbeidet vil bli avsluttet i løpet av 2022.

# ANSATTE PR 31.12.21

Frode Magnar Andersen Sokneprest

Lise Horn   Kapellan

Harald Bryne     Prost

Anne Karine Jordsmyr     Diakon til 01.10.21

Thomas Erlandsen                 Undervisningsleder til september 2021

Rahel K. Landsend            Trosopplærer

Åse Igland Berg                  Kantor

Marianne Søraa Organist/diakonorganist

Kai Langraff                 Kirketjener Horten kirke

Andreas Fæster Tønnessen Kirketjener Sentrumskirken til 01.06.21

Ulf Amundsen       Kirketjener Løvøykapellet